ສື່ມວນຊົນຕວກກີລາຍງານໃນວັນທີ 15 ເມສານີ້ວ່າ: ການສືບສວນຕໍ່ການກໍ່ລັດຖະປະຫານການທະຫານທີ່ບໍ່ປະສົບຜົນສຳເລັດໃນປີກາຍຂອງລັດຖະບານຕວກກີໄດ້ມີສ່ວນກ່ຽວຂ້ອງກັບທ່ານ ຈອນ ບເຣັນນານ ອະດີດຫົວໜ້າອົງການຂ່າວລັບຫຼື CIA ຂອງອາເມລິກາ ແລະຊາວອາເມລິກາເບຼັນຄົນອື່ນໆຫຼາຍຄົນ.
ຕາມສຳນັກຂ່າວສານອານາໂດລູຂອງຕວກກີລາຍງານວ່າ: ຫ້ອງການເຈົ້າໜ້າທີ່ໄອຍະການຜູ້ທີໜຶ່ງຂອງອິສຕັນບູນໄດ້ດຳເນີນການສືບສວນຕໍ່ຜູ້ກໍ່ລັດຖະປະຫານທີ່ສຳຄັນ 17 ຄົນ ແລະບຸກຄົນທີ່ມີສ່ວນກ່ຽວຂ້ອງກັບ "ການເຄື່ອນໄຫວກູເລັນ" ທີ່ນຳພາໂດຍທ່ານເຟັດຮູລາ ກູເລັນ ບຸກຄົນສາດສະໜາຂອງຕວກກີທີ່ອາໄສຢູ່ອາເມລິກາ, ໃນນັ້ນລວມທັງທ່ານ ຈອນ ເບຼັນນານ, ທ່ານຈາລິສ ຊູເມີ ສະມາຊິກສະພາສູງຂອງລັດນິວຢອກ, ທ່ານ ເຮັນຣີ ບາກີ ຫົວໜ້າໂຄງການຕາເວັນອອກກາງຂອງ "ສູນນັກວິຊາການສາກົນວຸດຣາວ ວີວຊອນ" ທີ່ເປັນສະມາຄົມຜູ້ຊົງຄຸນວຸດທິວໍຊິງຕັນ ແລະອື່ນໆຂອງອາເມລິກາ.
ຂ່າວແຈ້ງວ່າ: ຜູ້ກໍ່ລັດຖະປະຫານທີ່ສຳຄັນ 17 ຄົນດັ່ງກ່າວຖືກຮ້ອງຟ້ອງໃນຂໍ້ກ່າວຫາຖືກສົງໄສໂຄ່ນລົ້ມລັດຖະບານແລະລັດຖະທຳມະນູນຂອງຕວກກີ, ສຳລັບຜູ້ຕ້ອງສົງໄສຕ່າງປະເທດ ຫ້ອງການເຈົ້າໜ້າທີ່ໄອຍະການຜູ້ທີໜຶ່ງຂອງອິສຕັນບູນອາດຈະຮ້ອງຂໍຕໍ່ອົງການຕຳຫຼວດອາຍາສາກົນ ແລະອອກຄຳສັ່ງໝາຍຈັບສີແດງ.